Συνελήφθη την Τρίτη στο Διεθνή Αερολιμένα Αθηνών «Ελευθέριος Βενιζέλος», από αστυνομικούς της Υποδιεύθυνσης Δίωξης Ναρκωτικών της Διεύθυνσης Ασφάλειας Αττικής, ένας 35χρονος Πακιστανός για εισαγωγή ποσότητας ηρωίνης.

Ο συλληφθείς είχε φτάσει στην Αθήνα από το Πακιστάν, μέσω Τζέντα Καϊρου. Μετέφερε, στις αποσκευές του τρείς αυτοσχέδιες συσκευασίες με ποσότητα ηρωίνης, συνολικού βάρους 7 κιλών και 586 γραμμαρίων, οι οποίες και κατασχέθηκαν, μαζί με το ποσό των 400 ευρώ και δύο κινητά τηλέφωνα.

Ο 35χρονος οδηγήθηκε στον Εισαγγελέα Πρωτοδικών Αθηνών, ο οποίος τον παρέπεμψε σε Τακτικό Ανακριτή.

